เทศบาลเมืองหนองบัวลำภู

เทศบาลเมืองหนองบัวลำภู เป็นเทศบาลเมืองแห่งหนึ่งที่ตั้งอยู่ในอำเภอเมืองหนองบัวลำภู จังหวัดหนองบัวลำภู ครอบคลุมตำบลลำภูทั้งตำบล บางส่วนของตำบลหนองบัว และบางส่วนของตำบลโพธิ์ชัย รวมพื้นที่ 39.5 ตารางกิโลเมตร มีประชากรใน พ.ศ. 2560 จำนวน 21,613 คน

**ประวัติ**
 เทศบาลเมืองหนองบัวลำภู เดิมจัดตั้งเป็นสุขาภิบาลหนองบัวลำภู อำเภอหนองบัวลำภู จังหวัดอุดรธานี เมื่อวันที่ 10 ธันวาคม พ.ศ. 2499 ครอบคลุมพื้นที่ตำบลหนองบัว บางส่วน - เมื่อวันที่ 1 ธันวาคม พ.ศ. 2536 ได้รับการยกฐานะจากอำเภอหนองบัวลำภูเป็นจังหวัดหนองบัวลำภู โดยแยกมาจากจังหวัดอุดรธานี- เมื่อวันที่ 24 ตุลาคม พ.ศ. 2537 ได้มีพระราชกฤษฎีกาเปลี่ยนแปลงฐานะจากสุขาภิบาลหนองบัวลำภูจัดตั้งเป็นเทศบาลเมืองหนองบัวลำภู อำเภอเมืองหนองบัวลำภู จังหวัดหนองบัวลำภู และมีการขยายเขตครอบคลุมพื้นที่ตำบลเพิ่มอีก 2 ตำบล คือ ตำบลลำภูทั้งตำบล และตำบลโพธิ์ชัยบางส่วน รวมเป็นพื้นที่ทั้งสิ้น 39.5 ตารางกิโลเมตร

**ภูมิศาสตร์**

**ที่ตั้งและอาณาเขต**
สำนักงานเทศบาลเมืองหนองบัวลำภูตั้งอยู่ถนนบ้านจิก-ดอนหัน ตำบลโพธิ์ชัย อำเภอเมืองหนองบัวลำภู จังหวัดหนองบัวลำภู มีพื้นที่เขตเทศบาลจำนวน 39.5 ตารางกิโลเมตร ประกอบด้วย 3 ตำบล 33 ชุมชน มีอาณาเขตติดต่อกับพื้นที่ใกล้เคียง ดังนี้- ทิศเหนือ ติดต่อกับเขตทหาร (มทบ.24) เขตองค์การบริหารส่วนตำบลหนองภัยศูนย์ - ทิศใต้ ติดต่อกับเขตองค์การบริหารส่วนตำบลหนองบัว เขตองค์การบริหารส่วนตำบลหนองหว้า เขตองค์การบริหารส่วนตำบลบ้านพร้าว - ทิศตะวันออก ติดต่อกับทิวเขาภูพาน เขตองค์การบริหารส่วนตำบลหนองบัว - ทิศตะวันตก ติดต่อกับเขตองค์การบริหารส่วนตำบลหนองภัยศูนย์

**สภาพภูมิประเทศ**
สภาพพื้นที่เทศบาลเมืองหนองบัวลำภูพื้นที่ส่วนใหญ่เป็นที่ราบบางส่วนเป็นที่ลาดต่ำ เชิงเขามีความสูงจากระดับน้ำทะเลปานกลางประมาณ 200 เมตร ทางด้านทิศตะวันออกและทิศตะวันออกเฉียงเหนือติดต่อกับภูเขา มีพื้นที่ลาดลงไปทางทิศตะวันตกและทิศใต้ ในเขตเทศบาลมีหนองน้ำสาธารณะตั้งอยู่ใจกลางเมือง ซึ่งสร้างเป็นสวนสาธารณะและสวนสุขภาพ หนองบัว มีพื้นที่ 147.6 ไร่ นอกจากนั้นในเขตเทศบาลยังมีห้วย ลำพะเนียง ซึ่งมีน้ำตลอดทั้งปีและยังมีลำคลองอื่นๆ ซึ่งจะมีน้ำในฤดูฝน เช่น ห้วยเชียง ห้วยโก ห้วยลึก ห้วยใหญ่ ห้วยนาวังเงิน

**สภาพภูมิอากาศ**
ลักษณะภูมิอากาศในเขตเทศบาลเมืองหนองบัวลำภู แบ่งออกเป็น 3 ฤดู ได้แก่ ฤดูร้อน ฤดูฝน ฤดูหนาว สภาพภูมิอากาศจัดอยู่ในประเภทภูมิอากาศแบบพื้นเมืองร้อนเฉพาะฤดูกล่าวคือ จะมีฝนตกเฉพาะฤดูฝนสลับกับช่วงแห้งแล้งที่เห็นได้ชัดเจน- ฤดูร้อน อยู่ในระหว่างเดือนมีนาคมถึงเดือนเมษายน อุณหภูมิสูงสุดเฉลี่ย 34–36 องศาเซลเซียส- ฤดูฝน อยู่ในระหว่างเดือนพฤษภาคมถึงเดือนตุลาคม และจะมีฝนตกมากในช่วงเดือนสิงหาคม – กันยายน- ฤดูหนาว อยู่ในระหว่างเดือนพฤศจิกายนถึงเดือนกุมภาพันธ์ อากาศจะหนาวมากในช่วงเดือนธันวาคม – มกราคม อุณหภูมิเฉลี่ย 15-16 องศาเซลเซียส

**ตราสัญลักษณ์**
ตราเทศบาลเมืองหนองบัวลำภู
ดวงตราประจำเทศบาลเมืองหนองบัวลำภูเป็นรูปศาลสมเด็จพระนเรศวรมหาราช ซึ่งเป็นปูชนียบุคคลสถานอันศักดิ์สิทธิ์ และเป็นที่เคารพสักการะของชาวจังหวัดหนองบัวลำภู

**การเมืองการปกครอง**

**รายชื่อนายกเทศมนตรี**

**เขตการปกครอง**
เทศบาลเมืองหนองบัวลำภูมีเนื้อที่ 39.5 ตารางกิโลเมตร มีเขตเทศบาลครอบคลุมพื้นที่ 3 ตำบลของอำเภอเมืองหนองบัวลำภู ได้แก่ ตำบลลำภู ตำบลหนองบัว และตำบลโพธิ์ชัย ประกอบด้วย 29 ชุมชน ดังนี้

**การศึกษา**
ไฟล์:Buapit2.jpg|220px|thumbnail|โรงเรียนหนองบัวพิทยาคาร โรงเรียนประจำจังหวัดหนองบัวลำภู
ในปี พ.ศ. 2560 มีโรงเรียนรัฐบาลจำนวน 11 แห่ง แบ่งเป็นระดับประถมจำนวน 8 แห่ง ระดับมัธยมจำนวน 2 แห่ง โรงเรียนเอกชนจำนวน 9 แห่ง โรงเรียนสังกัดเทศบาลจำนวน 1 แห่ง วิทยาลัยจำนวน 2 แห่ง และศูนย์พัฒนาเด็กเล็กจำนวน 3 แห่ง โรงเรียนพระปริยัติธรรมแผนกสามัญศึกษาจำนวน 2 แห่ง
 สถาบันอาชีวศึกษา - สถาบันของรัฐ ได้แก่ 
**วิทยาลัยเทคนิคหนองบัวลำภู- สถาบันของเอกชน ได้แก่ 
**วิทยาลัยพิชญบัณฑิต 
**วิทยาลัยเทคโนโลยี ไทย-ญี่ปุ่น โยยากุ
โรงเรียนระดับมัธยม- โรงเรียนหนองบัวพิทยาคาร- โรงเรียนเฉลิมพระเกียรติสมเด็จพระศรีนครินทร์ หนองบัวลำภู
โรงเรียนระดับประถม - โรงเรียนหนองบัววิทยายน- โรงเรียนอนุบาลหนองบัวลำภู- โรงเรียนวังหมื่น- โรงเรียนบ้านลำภู- โรงเรียนบ้านห้วยลึก- โรงเรียนบ้านตำแย- โรงเรียนบ้านนาวังเวิน- โรงเรียนพิศาลวิทยา
ในสังกัดเทศบาลเมืองหนองบัวลำภู- โรงเรียนเทศบาล 1 หนองบัวลำภู
โรงเรียนพระปริยัติธรรม- โรงเรียนวัดโพธิ์ชัยสมสะอาด- โรงเรียนวัดพิศาลรัญญาวาส
โรงเรียนเอกชน- โรงเรียนอนุบาลสุดา- โรงเรียนอนุบาลกาบแก้วบัวบาน- โรงเรียนจริยานุสรณ์- โรงเรียนอนุบาลหนองบัวลำภูคริสเตียน- โรงเรียนพิชญบัณฑิต- โรงเรียนอนุบาลภูบดินทร์- โรงเรียนอนุบาลสมบูรณ์วิทย์- โรงเรียนจริยานุสรณ์- โรงเรียนเทคโนโลยีพิชญบัณฑิต
ศูนย์พัฒนาเด็กเล็ก- ศูนย์วัดศรีคูณเมือง- ศูนย์วัดโพธิ์ศรี- ศูนย์วัดสระแก้ว

**สถานที่สำคัญ**
สวนสาธารณะ - สวนสาธารณะหนองบัว
สิ่งศักดิ์สิทธิ์คู่บ้านคู่เมือง - ศาลสมเด็จพระนเรศวรมหาราช- ศาลเจ้าปู่หลุบ- ศาลหลักเมืองพระวอ พระตา- พระบาง- ศาลเจ้าแม่สองนาง- หลวงพ่อพระไชยเชษฐาธิราช
ศูนย์การเรียนรู้- ห้องสมุดประชาชนเฉลิมราชกุมารี
ตลาด- ตลาดสดเทศบาล 1 ตลาดเช้า- ตลาดสดเทศบาล 2 ตลาดไนท์- ตลาดแลงแม่สำเนียง- ตลาดสุภารัตน์- ตลาดบ้านห้วยลึก- ถนนคนเดินวันจันทร์- ตลาดคลองถมวันอังคาร- ตลาดคลองถมวันพฤหัสบดี- ตลาดคลองถมวันศุกร์- ตลาดนัด 11 ค่ำ

**อ้างอิง**

**แหล่งข้อมูลอื่น**
 เมืองหนองบัวลำภู-  เว็บไซต์เทศบาลเมืองหนองบัวลำภู date=2018-07-04 
หมวดหมู่:เทศบาลเมือง
หมวดหมู่:เทศบาลในจังหวัดหนองบัวลำภู
หนองบัวลำภู